stanford-oval/wikipedia huggingface dataset:
Hryhori Surkis

Hryhori Surkis
Hryhori Myh’ailovytš Surkis (ukr. Григорій Михайлович Суркіс; s. 4. syyskuuta 1949 Odessa) on ukrainalainen poliitikko, suurliikemies ja oligarkki. Korrespondent-lehti arvioi hänen ja hänen veljensä yhteisomistuksen arvoksi 530 miljoonaa Yhdysvaltain dollaria vuonna 2013. Kansallisuudeltaan hän on juutalainen.
Surkis toimi Ukrainan jalkapalloliiton puheenjohtajana vuodesta 2000 lähtien. Hän myös vastasi Ukrainan osalta 2012 EM-kisoista, jotka maa järjesti yhdessä Puolan kanssa. Hän on ollut myös UEFAn hallituksen ja KOK:n jäsen. Vuosina 1993–1998 Surkis toimi Kiovan Dynamon puheenjohtajana. Nykyisin tehtävässä toimii hänen veljensä Ihor.
Aiheesta muualla

Kuvaus Surkisin veljeksistä Korrespondent-lehden miljardöörilistalla (2013) (Arkistoitu – Internet Archive) (venäjäksi) (korrespondent.net)
Ilie Verdeț

Ilie Verdeț
Ilie Verdeț (10. toukokuuta 1925 Comănești – 20. maaliskuuta 2001 Bukarest) oli romanialainen kommunistipoliitikko ja diktaattori Nicolae Ceaușescun lanko. Hän toimi Romanian apulaispääministerinä vuosina 1966–1974 ja pääministerinä 1979–1982. Kun Ceaușescu syrjäytettiin joulukuussa 1989, Verdet julisti itsensä väliaikaisen hallituksen johtajaksi, mutta hänet syrjäytettiin jo noin 20 minuutin kuluttua julistuksen antamisesta. Hän perusti vuonna 1990 Sosialistisen työväenpuolueen. Verdet johti tätä kääpiöpuoluetta vuoteen 1999.
Induktio

Induktio voi tarkoittaa seuraavia:
Induktiivinen päättely filosofiassa
Fysiikassa:
Sähköstaattinen induktio eli influenssi, metalliesineen eri osien varautuminen ulkoisessa sähkökentässä
Sähkömagneettinen induktio, sähkökentän syntyminen muuttuvan magneettikentän vaikutuksesta
Induktio matematiikassa:
induktiotodistus
transfiniittinen induktio
Induktio biologiassa:
alkioinduktio
Induktio lääketieteessä:
anestesiainduktio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Induktio”, voi hakea sivunnimihaulla, laajalla sivunnimihaulla tai tekstihaulla.
Hätäkeskuslaitoksen karttakoordinaattipalvelu

Hätäkeskuslaitoksen karttakoordinaattipalvelu on vapaasti saatavilla oleva sähköinen karttapalvelu. Sitä käytetään palo- ja pelastustoimessa hälytysajoneuvojen ohjaamiseen oikeaan kohteeseen navigaattoreiden avulla. Koordinaattipalvelun kehittäminen aloitettiin siksi, että Suomen saaristoissa paikantaminen ei ollut helppoa siksi, että kartoissa ei ollut erottelevia paikannimiä ja erehtyminen saarista oli helposti mahdollista. Palvelu perustuu Maanmittauslaitoksen karttapohjille.
Ajatuksena on se, että esimerkiksi vapaa-ajan asuja ottaisi etukäteen selvää siitä, missä WGS84-koordinaattipisteessä hänen asuntonsa sijaitsee ja tulostaisi koordinaattipalvelusta paperille seinälle laitettavan hälytysohjeen, jonka perusteella hälytyskeskuksen 112-numeroon soitettaessa olisi helppo sanoa tarkka koordinaatti. Tulostettu hälytysohje palvelee myös vieraita ja vuokralaisia, joilla ei ole paikallistuntemusta.
Palvelu tuotetaan suomen, ruotsin ja englannin kielillä.
Vuonna 2017 Hätäkeskuslaitoksen ja Digian toteuttama 112 Suomi -mobiilisovellus voitti valtakunnallisen sosiaali- ja terveysalan turvallisuuspalkinnon. 112 Suomi -sovelluksella avuntarvitsijan sijainti selvitetään satelliittipaikannuksella. Sovellus lähettää koordinaatit suoraan hätäkeskustietojärjestelmään, kun avuntarvitsija soittaa sovelluksella hätänumeroon.
Muu käyttö

Hätäkeskuslaitos-viraston koordinaattipalvelusta saa melko tarkkoja koordinaatteja paikkojen osoittamiseen myös muuhun käyttöön, esimerkiksi risteykset ajo-ohjeita varten käsin navigaattoriin tai GPS-paikantimeen tallennettavaksi tai maisema- ja arkkitehtuurivalokuvien ottopaikkojen merkitsemiseksi.
Aiheesta muualla

112 Suomi -mobiilisovellus nopeuttaa avunsaantia hätätilanteessa (Arkistoitu – Internet Archive) 112.fi
Ilkka Kaikkonen

Ilkka "Luumu" Kaikkonen on suomalainen kitaristi. Hän on 1970-luvun lopulta lähtien soittanut muun muassa Tuomari Nurmion, Remun, Kari Tapion ja Maukka Perusjätkän yhtyeissä. Lisäksi Kaikkonen on soittanut yhdellä legendaarisen punk-yhtye Briardin singlellä vuonna 1979.
Ilkka Kaikkonen on myös esiintynyt muusikon rooleissa elokuvissa Iskelmäprinssi ja Vares – Kaidan tien kulkijat.
Hryhori Kosynka

| Hryhori Kosynka> Григорій Михайлович Косинка |
| --- | --- |
 Hryhori Kosynka
Henkilötiedot
Syntynyt: 29. marraskuuta 1899 Štšerbanivka, Kiovan kuvernementti, Venäjän keisarikunta
Kuollut: 17. joulukuuta 1934 (35 vuotta) Kiova, Ukrainan SNT, Neuvostoliitto
Ammatti:  kirjailija
Kirjailija
Tuotannon kieli: ukraina
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Hryhori Kosynka, oikea nimi Hryhori Strilets, (29. marraskuuta 1899 Štšerbanivka, Kiovan kuvernementti – 17. joulukuuta 1934 Kiova, Ukrainan SNT) oli ukrainalainen kirjailija.
Ukrainalaisten taiteilijoiden (MARS) tapaaminen 1923 Kiovassa. Kosynka takarivissä kolmas vasemmalta.
Kosynka asui vuodesta 1920 Kiovassa ja kuului kirjailijaryhmiin Hrono, Aspys, Lanka (myöhemmin nimellä MARS). Hän julkaisi ensimmäisen kertomuksensa 1919 kirjailijaryhmä Borotban saman nimisessä lehdessä. Hän julkaisi elinaikanaan 20 kertomuskokoelmaa. Niistä sensuuri kielsi kokoelman Sertse (1933, suom. Sydän) julkaisemisen. Puolueen kriitikot syyttivät häntä ”kulakki-ideologian, vastavallankumouksellisten ajatusten ja rosvoilun” levittämisestä kirjoissaan. Hänen kirjojensa julkaisu kiellettiin 1930-luvun alkupuolella, ja hän toimi sen jälkeen käsikirjoittajana. Hänet vangittiin Stalinin vainojen aikana, ja sotilastuomioistuin tuomitsi tekaistuilla syytteillä hänet ja 36 muuta osallistumisesta terroristiseen toimintaan. Hänet ja 27 muuta ammuttiin.
Kosynka oli merkittävimpiä 1920-luvun ja 1930-luvun alun neuvostoukrainalaisia kertomusten kirjoittajia. Hän käsitteli kertomuksissa asenteita, suhteita ja poliittisia muutoksia ukrainalaisen talonpoikaiston keskuudessa vuosina 1917–1921. Neuvostokritiikki piti häntä jäljittelijänä. Tämä näkemys on Ivan Košelivetsin mukaan ristiriitainen analysoitaessa hänen tyyliään, jossa on runsaasti esimerkkejä ekspressionismista ja kokeilevasta tyylistä. Kosynkan maine palautettiin lyhyenä suojasään aikana Stalinin kuoleman jälkeen. Hänen tuotantoaan on myöhemmin julkaistu Yhdysvalloissa, Ukrainassa ja Neuvostoliitossa.
Aiheesta muualla

Kuvia tai muita tiedostoja aiheesta Hryhori Kosynka Wikimedia Commonsissa
Humat al-hima

| Humat al-hima |
| --- | --- |
 Kansallislaulun nuotit
Valtio:   Tunisia
Säveltäjä:  Mohammed Abdel Wahab tai Ahmed Kheireddine
Sanoittaja:  Mustafa Sadik el-Rafii
Suomenkielinen nimi:  Kotimaan puolustajat
   Kansallislaulu soitettuna ilman laulua 
Humat al-hima (suom. Kotimaan puolustaja) on vuodesta 1987 Tunisian kansallislaulu. Laulun on kirjoittanut egyptiläinen Mustafa Sadik el-Rafii ja otettiin virallisesti kansallislauluksi 7. marraskuuta 1987.
Laulun säveltäjästä ei ole täyttä varmuutta. Säveltäjäksi on nimetty usein joko egyptiläinen Mohammed Abdel Wahab tai tunisialainen Ahmed Kheireddine.
Aiheesta muualla

Kuuntele Tunisian kansallislaulu
Hr. Ms. Groningen (D813)

| Hr>  Ms. Groningen |
| --- | --- |


Aluksen vaiheet
Rakentaja:  Amsterdamin telakka
Kölinlasku:  21. helmikuuta 1952
Laskettu vesille:  9. tammikuuta 1954
Palveluskäyttöön:  12. syyskuuta 1956
Poistui palveluskäytöstä:  Perulle 1980
Tekniset tiedot
Uppouma:  2 497 t (standardi) 3 070 t (kuormattu)
Pituus:  116,0 m (kokonaispituus)
Leveys:  11,7 m
Syväys:  5,2 m
Koneteho:  60 000 shp
Nopeus:  36 solmua 20 solmua
Miehistöä:  284
Aseistus
Aseistus:  4 x Bofors 120 mm -tykkiä 6 x Bofors 40 mm 8 x 357 mm sukellusveneentorjuntaheitintä 2 x syvyyspommikiskoa
Hr. Ms. Groningen (runkonumero D813) oli Alankomaiden kuninkaallisen laivaston Friesland-luokan hävittäjä.
Valmistus

Alus tilattiin Amsterdamin telakalta, missä köli laskettiin 21. helmikuuta 1952. Se laskettiin vesille 9. tammikuuta 1954 ja valmistui 12. syyskuuta 1956.
Palvelus

Alus poistettiin palveluksesta ja myytiin 1980 Perulle, joka liitti sen laivastoonsa nimellä BAP Galvez.
Hubert Berenbrinker

Hubert Berenbrinker
Hubert Berenbrinkerin vaakuna
Hubert Berenbrinker (s. 7. kesäkuuta 1950 Verl) on saksalainen roomalaiskatolinen piispa. Hänet vihittiin papiksi Paderbornin arkkihiippakuntaan 11. kesäkuuta 1977 ja nimitettiin sen vihkipiispaksi sekä Panatorian titulaaripiispaksi 19. huhtikuuta 2008. Piispaksi vihkiminen seurasi 15. kesäkuuta. Pääkonsekraattorina toimi Hans-Josef Becker, jota avustivat Manfred Grothe ja Matthias König.
Humayunin mausoleumi

| Humayunin mausoleumi |
| --- | --- |

Maailmanperintökohde
Sijainti:  Delhi, Intia  28°35′N, 77°15′E
Tyyppi:  kulttuuri
Kriteerit:  II, IV
Tunnusnumero:  232
Valintahistoria
Valintavuosi:  1993
 Delhi
Humayunin mausoleumi on intialaisen suurmogulin Humayunin viimeinen leposija Delhissä. Mausoleumin rakennutti hänen vaimonsa Hamida Banu Begum vuosina 1565–1572. Mausoleumi on rakennettu punaisesta hiekkakivestä ja se on 47 metriä korkea. Sinne on myöhemmin haudattu muitakin suvun jäseniä ja nykyisin siellä on noin 150 hautaa.
Mausoleumi valittiin Unescon maailmanperintökohteeksi vuonna 1993. Taj Mahal on saanut vaikutteita Humayunin mausoleumista.
Aiheesta muualla

Kuvia tai muita tiedostoja aiheesta Humayunin mausoleumi Wikimedia Commonsissa
Unescon maailmanperintökohteet Intiassa
Agran linnoitus
Ajantan luolat
Bhimbetkan kalliosuojat
Champaner-Pavagadhin arkeologinen puisto
Chhatrapati Shivaji Terminus
Cholan elävät temppelit
Darjeelingin ja Nilgirin vuoristorautatiet
Elephantan luolat
Elloran luolat
Fatehpur Sikri
Goan kirkot ja luostarit
Great Himalayanin kansallispuisto
Hampi
Humayunin mausoleumi
Jantar Mantar
Kazirangan kansallispuisto
Keoladeo
Khajuraho
Khangchendzonga
Konarakin aurinkotemppeli
Le Corbusierin arkkitehtoniset työt
Länsi-Ghatit
Mahabalipuram
Mahabodhi-temppeli
Manasin kansallispuisto
Nanda Devi ja Valley of Flowers
Pattadakal
Punainen linnoitus
Qutub Minar
Rajasthanin kukkulalinnoitukset
Rani ki vav (kuningattaren porraskaivo)
Sanchi
Sundarbanin kansallispuisto
Taj Mahal
Hubert Bucher

Hubert Bucher (21. kesäkuuta 1931 Regensburg – 24. heinäkuuta 2021 Schönhofen) oli eteläafrikkalainen roomalaiskatolinen piispa. Hänet vihittiin papiksi 29. kesäkuuta 1957 ja nimitettiin Bethlehemin hiippakunnan piispaksi 9. joulukuuta 1976. Piispaksi vihkiminen seurasi 27. maaliskuuta 1977. Pääkonsekraattorina toimi Peter Fanyana John Butelezi, jota avustivat Joseph Patrick Fitzgerald ja Vinzenz Guggenberger.
Bucher jäi eläkkeelle 31. joulukuuta 2008.
Hubert Bourdy

| Mitalit> Maa:   Ranska.Esteratsastus. Olympialaiset  | Mitalit> Maa:   Ranska.Esteratsastus. Olympialaiset  | Mitalit> Maa:   Ranska.Esteratsastus. Olympialaiset  | Maa:   Ranska> Esteratsastus. |
| --- | --- | --- | --- |
|  Pronssia | Soul 1988 | joukkuekilpailu |  |
|  Pronssia | Barcelona 1992 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Tukholma 1990 | joukkuekilpailu |  |
|  Pronssia | Tukholma 1990 | yksilökilpailu |  |
Hubert Bourdy (5. maaliskuuta 1957 Troyes – 25. kesäkuuta 2014) oli ranskalainen esteratsastaja, olympiamitalisti ja maailmanmestari.
Bourdy voitti Ranskan joukkueessa esteratsastuksen joukkuekilpailun olympiapronssia Soulissa 1988 ja Barcelonassa 1992 sekä maailmanmestaruuden vuonna 1990. Yksilökilpailussa hän voitti MM-pronssia vuonna 1990.
Bourdy kuoli 57-vuotiaana 25. kesäkuuta 2014.
High Stakes & Dangerous Men

| High Stakes & Dangerous Men UFO |
| --- | --- | --- |

Studioalbumin tiedot
 Julkaistu: huhtikuussa 1992
 Tuottaja(t): Kit Woolven
 Tyylilaji: hard rock, heavy metal
 Kesto: 52.51
 Levy-yhtiö: Razor Records, Castle Communications, Victor
UFOn muut julkaisut
| Ain’t Misbehavin’ 1998 | High Stakes & Dangerous Men 1992 | Walk on Water 1995 |
High Stakes & Dangerous Men on brittiläisen hard rock -yhtye UFOn kolmastoista studioalbumi, joka julkaistiin huhtikuussa 1992. Albumilla alkuperäinen basisti Pete Way teki paluun yhtyeeseen.
Sisältö

Kaikki kappaleet kirjoittanut Phil Mogg, Pete Way ja Laurence Archer, ellei toisin mainita.
Borderline – 5.17
Primed for Time – 3.22
She’s the One – 3.44
Ain’t Life Sweet – 3.42 (säv. Mogg, Way, Archer, Clive Edwards)
Don’t Want to Lose You – 5.37
Burnin’ Fire – 4.02
Running Up the Highway – 4.39
Back Door Man – 5.06
One of These Nights – 4.11
Revolution – 4.06
Love Deadly Love – 4.53
Let the Good Times Roll – 4.12
Sisältö > Japanin painoksen lisäkappaleet

Long Gone – 4.59 (säv. Paul Chapman, Mogg)
Kokoonpano

Phil Mogg – laulu
Laurence Archer – kitara, taustalaulu
Pete Way – bassokitara
Clive Edwards – rummut
Kokoonpano > Yhtyeen ulkopuoliset muusikot

Don Airey – kosketinsoittimet
Hot Water Music

| Hot Water Music |
| --- | --- |


Tiedot
Toiminnassa:  1993–1996, 1997–2006, 2007–
Kotipaikka:  Gainesville, Florida, Yhdysvallat
Laulukieli:  englanti
Jäsenet:  Chuck Ragan, laulu, kitara   Chris Wollard, laulu, kitara   Jason Black, basso   George Rebelo, rummut  
Levy-yhtiö:  Epitaph Records   No Idea Records  
Aiheesta muualla
Kotisivut
Infobox OKNimi-testi OK: 
Hot Water Music on post-hardcore/punkrock -yhtye Floridan Gainesvillestä. Yhtyeen jäsenet ovat Chuck Ragan, Chris Wollard, Jason Black ja George Rebelo. Yhtye perustettiin vuonna 1993. Vuoden 2005 lopulla yhtye ilmoitti pitävänsä taukoa johtuen Chuck Raganin lähdöstä, joka johtui perhesyistä. 13. toukokuuta 2006 tauko muuttui pysyväksi ja Hot Water Music hajosi. Kolme jäljelle jäänyttä jäsentä aloittivat uuden projektin, yhtyeen nimeltä The Draft. Se julkaisi ensimmäisen albuminsa, In A Million Piecesin, 12. syyskuuta 2006. Chuck Ragan jatkoi myös musiikkiuraansa sooloartistina soittaen folkmusiikkia.
Yhtyeen nimi tulee Charles Bukowskin samannimisestä kirjasta.
22. lokakuuta 2007 punk-musiikkiin keskittynyt nettisivusto Punknews.org ilmoitti, että Hot Water Musicin uudelleenyhdistyminen tapahtuu. Myös Chuck Ragan on ilmoittanut aiemmin, että hän odottaa soittavansa entisen yhtyeensä kanssa jossakin vaiheessa tulevaisuudessa.
Diskografia > Studioalbumit

Finding the Rhythms - 1996
Fuel for the Hate Game - 1997
Forever and Counting - 1997
Live at the Hardback - 1999
No Division - 1999
A Flight and a Crash - 2001
Never Ender - 2001
Caution - 2002
The New What Next - 2004
Exister - 2012
Light It Up -  2017
Diskografia > Kokoelmat

Finding the Rhythms - 1995
Never Ender - 2001
Till the Wheels Fall Off - 2008
Diskografia > Livealbumit

Live at the Hardback - 1999
Live in Chicago - 2013
Diskografia > EP-levyt ja splitit

Push For Coin demo - 1995
Happy Days - (Tomorrow Split) 1995
Eating the Filler - 1995
Allied 7" 1997
Hot Water Music/Clairmel Split - 1998
Snuffy Smile (Hot Water Music/Screaming Fat Rat Split) 1998
Some 7" (Hot Water Music/Six Going on Seven Split) 1998
Hot Water Music vs Discount - 1999
Moonpies for Misfits - 1999
BYO Split Series, Vol. 1 - (Hot Water Music/Leatherface Split) - 1999
Alkaline Trio/Hot Water Music split - 2002
Colors, Words, and Dreams - (Hot Water/The Casket Lottery) - 2002
Split with Muff Potter 7" - 2003
Live in Chicago No. 1 7" - 2010
Live in Chicago No. 2 7" - 2010
Live in Chicago No. 3 7" - 2010
Live in Chicago No. 4 7" - 2010
Split with The Bouncing Souls 7" - 2011
Live in Chicago No. 5 7" - 2011
Live in Chicago No. 6 6" - 2011
The Fire, The Steel, The Tread/Adds Up to Nothing 7" - 2011
Drag My Body 7" - 2012
Shake Up The Shadows - 2019
Diskografia > Musiikkivideot

Paper Thin - 2001
Remedy - 2002
State of Grace - 2012
Drag My Body - 2013
Never Going Back - 2017
Vultures - 2017
Aiheesta muualla

Yhtyeen kotisivut
Hot Water Music Myspacessa (englanniksi)
Hræsvelgr

Hræsvelgr (nykyruotsiksi Räsvelg) on skandinaavisessa mytologiassa esiintyvä kotka ja jotuni, joka luo siivillään tuulen. Hänestä kerrotaan sekä Runo-Eddassa että Proosa-Eddassa.
Mytologia

Runo-Eddan runossa Vafþrúðnismál aasa Odin kysyy jotuni Vavtrudnerilta, missä tuuli syntyy. Vavtrudner vastaa, että "taivaan päässä" istuu kotkanhahmoinen jotuni nimeltä Hræsvelgr. Tuuli syntyy hänen siivistään.
Snorri Sturluson toistaa pitkälti samat asiat Proosa-Eddan luvussa Gylfaginning, jossa Hár vastaa Ganglerin kysymykseen tuulen alkuperästä. Hár tarkentaa Runo-Eddan kuvausta kertomalla, että Hræsvelgr istuu taivaan pohjoisessa päässä ja luo tuulen levittämällä siipensä lentoon.
Etymologia

Nimi Hræsvelgr tarkoittaa todennäköisimmin "raadonsyöjää". Se saattaa tarkoittaa myös "haaksirikkovirtaa".
Hubert Auriol

| Hubert Auriol |
| --- | --- |
 Hubert Auriol 2012 Automobile International gaalassa
Henkilötiedot
Syntynyt: 7. kesäkuuta 1952 Addis Abeba, Etiopia
Kuollut: 10. tammikuuta 2021 (68 vuotta)
Kansalaisuus:   Ranska
Hubert Auriol (7. kesäkuuta 1952 – 10. tammikuuta 2021) oli ranskalainen moottoriurheilija. Hänestä tuli ensimmäinen Dakar-rallin sekä autolla että moottoripyörällä voittanut kuljettaja.
Addis Abebassa, Etiopiassa syntynyt Auriol saavutti Dakar-voittonsa vuosina 1981, 1983 ja 1992. Moottoripyörällä hän otti kaksi ensimmäistä voittoansa, ja autolla hän voitti vuonna 1992. Auriol toimi tapahtuman johtajana vuosina 1995–2004. 
Omaisten mukaan Auriolin kuoleman taustalla olivat hänen pitkään potemaansa sydän- ja verisuonisairaudet.
Hubert Auriol ja MM-ralleissa menestynyt Didier Auriol eivät tiettävästi olleet mitään sukua keskenään. Auriol kutsuttiin FIA Hall of Famen jäseneksi vuonna 2019.
Hulluksi teit

| Hulluksi teit Iskias |
| --- | --- | --- |

Singlen tiedot
 Julkaistu: 27. helmikuuta 2008
 Tyylilaji: rock
 Levy-yhtiö: Poko Rekords
Iskiaksen muut singlet
| Pelottaa 2007 | Hulluksi teit 2008 | Talvi saapuu 2009 |
Hulluksi teit on suomalaisen Iskias-yhtyeen kappale ja toinen single. Se julkaistiin Poko Rekordsin kautta 27. helmikuuta 2008.
Kappaleet

Hulluksi teit
Aiheesta muualla

Hulluksi teit discogs.com -sivustolla
Ilidža

| Ilidža Илиџа |
| --- | --- |
 Vrelo Bosne on vihreä keidas
 Ilidžan sijainti
Valtio:  Bosnia ja Hertsegovina
Entiteetti:  Federaatio
Kantoni:  Sarajevo
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  143,4 km²
Väkiluku (2013):  71 892
 – Väestötiheys:  501,3 as./km²
 
 www.opcinailidza.ba 
Infobox OKVirheellinen NIMI-arvo: 
Ilidža on kunta Bosnia ja Hertsegovinassa. Se sijaitsee lähellä maan pääkaupunkia Sarajevoa.
Ilidžan alueella on paljon kuumia lähteitä. Alue tunnettiin kylpylöistään jo Rooman valtakunnan aikana. Alueen kuuluisin lähde on Vrelo Bosne.
Aiheesta muualla

Kuvia tai muita tiedostoja aiheesta Ilidža Wikimedia Commonsissa
Ilmari Kataja

Ilmari August Kataja ent. Enroth (17. syyskuuta 1891 Turku – 18. heinäkuuta 1967 Turku) oli suomalainen vakuutusjohtaja, arvoltaan varatuomari. Hän oli vakuutusyhtiö Sammon hallituksen puheenjohtaja ja toimitusjohtaja 1941–1962, Jälleenvakuutusosakeyhtiö Vastuun toimitusjohtaja vuodesta 1943 ja Turun kauppakamarin puheenjohtaja vuodesta 1943. Hän sai Turun yliopiston  myöntämän kunniatohtorin arvon 1962.
I Am the Club Rocker

| I Am the Club Rocker Inna |
| --- | --- | --- |

Studioalbumin tiedot
 Äänitetty : 2010–2011
 Julkaistu: 19. syyskuuta 2011
 Tyylilaji: elektroninen tanssimusiikki, eurodance, house
 Kesto: 45.33
 Levy-yhtiö: Roton Records, Universal Music Group, Ultra Records
Innan muut julkaisut
| Hot 2009 | I Am the Club Rocker 2011 | Party Never Ends 2013 |
Singlet albumilta I Am the Club Rocker
 ”Sun is Up” Julkaistu: lokakuu 2010  ”Club Rocker” Julkaistu: 30. toukokuuta 2011  ”Un Momento” Julkaistu: 18. heinäkuuta 2011  ”Endless” Julkaistu: 2011  ”Wow” Julkaistu: 20. huhtikuuta 2012
I Am the Club Rocker on romanialaisartisti Innan toinen studioalbumi. Sen julkaisi Innan pitkäaikainen yhteistyökumppani Play & Win 19. syyskuuta 2011. Albumi sisältää uuden retro soundin ja se tunnettiin ennen nykyistä nimeään nimellä Powerless, mutta Inna hylkäsi huhun twiittauksellaan. Uuden albumin julkaisun myötä Inna on kannustanut hänen fanejaan ympäri maailmaa vahvistamaan itseään Club Rockeriksi, luodakseen uuden verkkosivuston hänen fanejaan varten keskenään kommunikoimista varten. Play & Win kuvaili albumia heidän siihen mennessä parhaaksi nauhoitukseksi ja sanoi että koko joukko haluaa nähdä I Am the Club Rockerin ympäri maailmaa listojen kärjessä. Albumilta julkaistiin singleinä kappaleet ”Sun Is Up”, ”Club Rocker”, ”Un Momento”, ”Endless” ja ”WOW”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Un Momento (feat. Juan Magan))  | 3.24 |  |  |  |  |  |  |  |
| 2. | Club Rocker (feat. Flo Rida)  | 3.34 |  |  |  |  |  |  |  |
| 3. | House Is Going On | 3.16 |  |  |  |  |  |  |  |
| 4. | Endless | 3.14 |  |  |  |  |  |  |  |
| 5. | Sun Is Up | 3.44 |  |  |  |  |  |  |  |
| 6. | WOW | 3.09 |  |  |  |  |  |  |  |
| 7. | Señorita | 4.30 |  |  |  |  |  |  |  |
| 8. | We’re Going in the Club | 3.14 |  |  |  |  |  |  |  |
| 9. | July | 3.55 |  |  |  |  |  |  |  |
| 10. | No Limit | 3.26 |  |  |  |  |  |  |  |
| 11. | Put Your Hands Up | 3.31 |  |  |  |  |  |  |  |
| 12. | Moon Girl | 3.33 |  |  |  |  |  |  |  |
| 13. | Club Rocker | 4.09 |  |  |  |  |  |  |  |
Listasijoitukset

| Maa | Lista (2011–2012) | Paras sijoitus | Lähde |
| --- | --- | --- | --- |
|  | Ultratop 50 Vallonia | 15 |  |
|  | IFPI | 12 |  |
|  | SNEP | 23 |  |
|  | Oricon | 7 |  |
|  | Top 100 Mexico | 8 |  |
Käännös suomeksi
Hullulammi

| Hullulammi |
| --- | --- |
Valtiot:  Suomi
Maakunnat:  Varsinais-Suomi
Kunnat:  Somero
Koordinaatit:  60°37′02″N, 23°50′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  oja Salkolanjärveen 
Mittaustietoja
Pinnankorkeus:  105-107,5 
Rantaviiva:  0,2 km 
Pinta-ala:  0,0022 km² 
 fiHullulammi 
Hullulammi on Somerniemen Salkolan kylässä Somerolla Varsinais-Suomen maakunnassa oleva lampipari, joka kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, mihin sisältyvällä Salkolanjärven valuma-alueella on vain kolme järveä.
Maantiede

Hullulammi sijaitsee Salkolanjärven ja Hullunmäen välissä ja sen läpi virtaa Uittoonsuolta lähtevä oja. Lammesta laskee 260 metriä pitkä oja Salkolanjärveen. Entisestä suuresta lammesta on jäljellä kosteikko ja kaksi pientä lammikkoa. Suurempi lammikko on 80 metriä pitkä ja sen pinta-ala on 0,22 hehtaaria ja rantaviivan pituus on 200 metriä. Moreenimaalle kosteikon reunalle on rakennettu yhdeksän loma-asuntoa. Lammen lähelle pääsee polkua pitkin, joka erkanee yhdystieltä 13508.
Historia

Vuoden 1855−1856 Kalmbergin kartastossa järven nimi kirjoitettiin "Hullulampi" ja se piirrettiin pitkäksi lammeksi, joka oli pituudeltaan puolet Salkolanjärven leveydestä. Lammen pohjoispuolella oli toinenkin lampi, josta virtasi oja Hullulampeen. Vuoden 1884 Senaatin kartastossa lampi oli samanniminen ja samankokoinen. Lammen laskuoja lähti lammen itäpäästä. Lammen ja Salkolanjärven väliin oli piirretty kaksi pientä lamparetta. Nykyään lampareiden paikalla on avosuota.
Ilkka Joenpalo

Ilkka Eero Olavi Joenpalo (s. 14. lokakuuta 1945 Jokioinen) on suomalainen poliitikko. Hän oli SDP:n kansanedustaja Hämeen eteläisestä vaalipiiristä vuosina 1987–1991 ja uudelleen vuodesta 1995. Hänen kansanedustajuutensa päättyi 1997, kun hän siirtyi Teknisten Liiton johtoon. Vuosina 2001–2005 Joenpalo toimi neljän ammattiliiton fuusion tuloksena syntyneen Toimihenkilöunionin ensimmäisenä puheenjohtajana.
Joenpalo oli presidentin valitsijamies 1988. Hän on ollut Forssan kaupunginvaltuuston jäsen vuodesta 1977 ja kaupunginvaltuuston puheenjohtajana hän oli 1989–2000. Kaupunginhallituksen jäsen hän oli 1979–1988 ja puheenjohtaja 1981–1988.
Joenpalo käynyt keskikoulun ja on ammatiltaan koneteknikko.
Joenpalo on toimittanut julkaisun Forssan työväenyhdistys 100 vuotta: 1889-1989, joka ilmestyi 1989.